Italiako errugbi selekzioa

Italiako errugbi selekzioa Italiaren ordezkaria da errugbi partida ofizialetan. 1929ko maiatzak 20an jokatu zuen lehenbiziko partida. Europako talde onenen artean dago, eta 2000tik aurrera Sei Nazioen Txapelketan parte hartzen du.

Historia 

Italian jokaturiko lehenengp errugbi partida 1911an izan zen: US Milanese eta Frantziako Voironek neurtu ziren. 1928 arte ez zen federaziorik eratu, eta selekzioak 1929ko maiatzean jokatu zuen lehenbiziko partida, Bartzelonan; 9 eta 0 galdu zuen Espainiaren aurka.

1970eko eta 1980ko hamarkadetan, atzerriko jokalariek (John Kirwan, Naas Botha, David Campese, Michael Lynagh...) bultzada handia eman zioten Italiako errugbiari, eta 1987ko Munduko Errugbi Txapelketarako sailkatzea lortu zuen.

1990eko hamarkadan, talde indartsua osatu zuen, eta 2000. urtean Bost Nazioen Txapelketaren partaide bihurtu zen, Sei Nazioen Txapelketa osatuz. Hasiera bikaina izan zuen gainera, estraineko partidan aurreko txapelduna zen Eskoziari irabazi baitzion. 2003an, bigarren partida irabaztea lortu zen, Galesen kontra, eta aurrenekoz zurezko koilararik gabe gelditzea lortu zuen.

2007tik aurrera, Frantziarekin jokatzen dituen partidetako garaileari Giuseppe Garibaldi trofeoa ematen zaio; Italia birritan izan da garaile, 2011n eta 2013an.

Uniformea

Palmaresa

Munduko Errugbi Txapelketa

Sei Nazioen Txapelketa 

 Txapelduna (0)
 Txapeldun elkarbanatua (0)
 Slam nagusia (0)
 Giuseppe Garibaldi Trofeoa (2): 2011, 2013.
 Frantzia 15 - Italia 2
 Cuttitta Cup (0): 
 Italia 0 - Eskozia 2

Europako Nazioen Errugbi Kopa 

 Txapelduna (1): 1997.
 Txapeldunordea (9): 1937, 1952, 1954, 1966, 1976, 1982, 1983, 1992, 1994.

Kanpo estekak 
  Italiako errugbi federazioa

Europako errugbi selekzioak
Italiako errugbia